**Martin Albrechtsen** (født 31. mars 1980) er en dansk tidligere fotballspiller.

Albrechtsen har spilt 4 landskamper for Danmark.

Biografi
--------

### Klubblag

Martin Albrechtsen startet sin profesjonelle fotballkarriere i Akademisk Boldklub i februar 1998. I 1998/99-sesongen scoret han ett ligamål på 9 kamper for AB, mens han i 1999/00-sesongen fikk bokført ett mål på 31 ligakamper. Den påfølgende sesongen ble det ingen ligamål på de 30 kampene Albrechtsen spilte før han i første del av 2001/02-sesongen scoret ett mål på 19 ligakamper. I januar 2002 ble Martin Albrechtsen solgt til FC København for 9 millioner DKK.

Albrechtsen skrev under på en 4 og et halvt år lang kontrakt med FC København og han debuterte for klubben den 3. mars 2002 da de spilte 0-0 mot AGF. Totalt spilte han 14 ligakamper for *Løverne* i siste del av 2001/02-sesongen, mens det ble 27 ligakamper i 2002/03-sesongen. I 2003/04-sesongen laget Martin Albrechtsen sitt første klubbmål for FC København, og det skjedde 27. november 2003 da de spilte 1-1 mot Mallorca i en kamp i UEFA-cupen. I ligasammenheng ble det 0 mål på 31 ligakamper for Albrechtsen i 2003/04-sesongen.

I juni 2004 ble Martin Albrechtsen solgt til West Bromwich Albion for £2 500 000, og han spilte sin første kamp for West Bromwich, og i Premier League, den 28. august 2004 da de tapte 2-1 for Everton. Totalt spilte han 24 ligakamper for *the Baggies* i 2004/05-sesongen. Den 15. januar 2006 noterte Albrechtsen seg for sitt første mål for West Bromwich da han scoret kampens eneste mål i en ligakamp mot Wigan Athletic, men dette ble også hans eneste mål på 31 ligakamper i 2005/06-sesongen. I 2006/07-sesongen fikk han bokført ett mål på 31 ligakamper, mens han i 2007/08-sesongen scoret 2 ligamål på 32 kamper.

Sommeren 2008 var hans kontrakt med West Bromwich over og siden han var bosman-spiller valgte han å gå gratis til Derby County. Han skrev under på en 3-årskontrakt med Derby den 30. juni 2008, og han debuterte for *the Rams* den 9. august 2008 da de tapte 1-0 for Doncaster Rovers i en ligakamp. Han laget sitt første mål for Derby den 20. september 2008 da de spilte 1-1 mot Cardiff City.

Karriere som spiller
--------------------

### Klubblag

|
|  |
|  | Klubb | Klubbforbindelse | Klubbkamper | Ligakamper | Klubbmål | Ligamål | Periode |
| Danmarks flagg | Akademisk Boldklub | Kontrakt | ? | 89 | ? | 3 | 02/1998 - 01/2002 |
| Danmarks flagg | FC København | Kontrakt | 95 | 72 | 1 | 0 | 01/2002 - 06/2004 |
| Englands flagg | West Bromwich Albion | Kontrakt | 138 | 118 | 4 | 4 | 06/2004 - 07/2008 |
| Englands flagg | Derby County | Kontrakt | 11 | 9 | 2 | 2 | 07/2008 - |

### Landslagskarriere for Danmark

|
|  |
| Landskamp | Motstander | Tidspunkt | Arena | Sted | Resultat1 | Mål | Klubb | Kampreferat |
| 1 | Slovenia | 2001-04-25 | Parken | København | 3–0 | 0 | Akademisk Boldklub | DBU |
| 2 | Polen | 2002-11-20 | Parken | København | 2–0 | 0 | FC København | DBU |
| 3 | Bosnia-Hercegovina | 2003-04-02 | Parken | København | 0–2 | 0 | FC København | DBU |
| 4 | Tsjekkia | 2006-11-15 | Stadium Praha | Praha | 1-1 | 0 | West Bromwich Albion | DBU |

**Fotnote**

* 1 Danmark sitt resultat er nevnt først.

Referanser
----------

1. ↑   FBref, FBref spiller-ID 01b2ec2b[Hentet fra Wikidata]
2. ↑   transfermarkt.com, Transfermarkt spiller-ID 14960, besøkt 9. oktober 2017[Hentet fra Wikidata]

Kilder
------

* Rollin, Glenda & Rollin, Jack: *SKYSPORTS FOOTBALL YEARBOOK 2008-09* (side 548).   
 Headline Book Publishing, London. ISBN 978-0-7553-1820-9

Eksterne lenker
---------------

* (en) Martin Albrechtsen – Transfermarkt Rediger på Wikidata

* (en) Martin Albrechtsen – national-football-teams.com Rediger på Wikidata

* (en) Martin Albrechtsen – WorldFootball.net Rediger på Wikidata

* (en) Martin Albrechtsen – Soccerbase.com Rediger på Wikidata

* (en) Martin Albrechtsen – FootballDatabase.eu Rediger på Wikidata

* (en) Martin Albrechtsen – Soccerway Rediger på Wikidata

* (da) Martin Albrechtsen – Dansk Boldspil-Union Rediger på Wikidata

* (en) Martin Albrechtsen – FBref Rediger på Wikidata
* (da) Klubbstatistikk fra FC København

Portal: Danmark